CELEX: 52001SC0217
Language: fi
Date: 2001-02-13
Title: Luonnos yhteistä passitusta käsittelevän EY-EFTA-sekakomitean päätös N:o 1/2001 yhteisestä passitusmenettelystä 20 päivänä toukokuuta 1987  tehdyn yleissopimuksen muuttamisesta - Luonnos yhteisön yhteiseksi kannaksi

Avis juridique important

|

52001SC0217

Luonnos yhteistä passitusta käsittelevän EY-EFTA-sekakomitean päätös N:o 1/2001 yhteisestä passitusmenettelystä 20 päivänä toukokuuta 1987  tehdyn yleissopimuksen muuttamisesta - Luonnos yhteisön yhteiseksi kannaksi  /* SEK/2001/0217 lopull. */  

Luonnos YHTEISTÄ PASSITUSTA KÄSITTELEVÄN  EY-EFTA-SEKAKOMITEAN PÄÄTÖS N:o 1/2001 yhteisestä passitusmenettelystä 20 päivänä toukokuuta 1987  tehdyn yleissopimuksen muuttamisesta - Luonnos yhteisön yhteiseksi kannaksi(komission esittämä)PERUSTELUT1. EY:n ja EFTA-maiden 20. toukokuuta 1987 tehdyllä yleissopimuksella [1] käyttöön otetun yhteisen passitusmenettelyn ensisijaisena tarkoituksena on helpottaa sopimuspuolten välistä tavaroiden kauppaa.[1]  EYVL L 226, 13.8.1987, s. 2.2. Tämä menettely hoidetaan entistä enemmän tietokoneella. Tietokoneavusteisen passitusjärjestelmän (NCTS, New Computerised Transit System) oikeuskehystä on edelleen kehitettävä ja täydennettävä sekä tarvittaessa se on saatettava ajan tasalle täysin tietokoneistetun menettelyn yhdenmukaisen ja luotettavan toiminnan varmistamiseksi.3. Tietojen vaihto lähtö- ja rajatoimipaikkojen toimivaltaisten viranomaisten välillä tietotekniikan ja tietoverkkojen välityksellä mahdollistaa passitustapahtumien aikaisempaa tehokkaamman valvonnan, ja samanaikaisesti se vapauttaa kuljettajat velvollisuudesta esittää rajanylitysilmoitus jokaisessa rajatoimipaikassa.4. Jotta järjestelmässä hoidettavien vakuuksien valvonta olisi mahdollisimman tehokasta,- yleisvakuuden ja vakuuden antamista koskevan vapautuksen osalta on tarpeen vahvistaa kuhunkin passitustapahtumaan liittyvien tullien ja muiden maksujen oletettu määrä tapauksissa, joissa kyseisen määrän laskemiseen tarvittavat tiedot eivät ole käytettävissä; toimivaltaiset viranomaiset voivat kuitenkin määrittää eriävän määrän niiden mahdollisesti käytettävissä olevien muiden tietojen perusteella, ja- tositteilla annettavan yksittäisen vakuuden osalta on aiheellista velvoittaa takaaja antamaan vakuustoimipaikalle tarvittavat tiedot annetuista tositteista.5. Jos asianomaiset toimivaltaiset viranomaiset vaihtavat tietoja tietotekniikan välityksellä, voidaan luopua passituksesta vastaavan velvollisuudesta esittää vakuusasiakirjat lähtötoimipaikassa.6. Tietokoneavusteisen menettelyn ansiosta passitusmenettelyn päättymisen valvonnalle voidaan asettaa erittäin lyhyet määräajat.7. Jotta järjestelmästä saataisiin mahdollisimman suuri hyöty, on aiheellista velvoittaa myös valtuutettu vastaanottaja vaihtamaan tietoja määrätoimipaikan kanssa tietojenkäsittelytekniikkaa käyttäen.8. Sähköisten passitustietojen käytön helpottamiseksi passituksen saateasiakirjaan on painettava kuljetuksen viitenumero (MRN) vakiomuotoisena viivakoodina, jolloin menettely nopeutuu ja tehostuu.9. Edellä on esitetty sekakomitean päätöstä N:o 1/2001 koskevan luonnoksen asiasisältö. Yhteistä passitusta käsittelevä EY-EFTA-työryhmä on antanut päätösluonnoksesta myönteisen lausunnon.10. Tämä päätösluonnos annetaan neuvostolle yhteisen kannan vahvistamiseksi yhteistä passitusta käsittelevän EY-EFTA-sekakomitean kyseisen päätöksen kirjallista menettelyä noudattaen tapahtuvaa lopullista hyväksymistä varten.Luonnos YHTEISTÄ PASSITUSTA KÄSITTELEVÄN  EY-EFTA-SEKAKOMITEAN PÄÄTÖS N:o 1/2001 yhteisestä passitusmenettelystä 20 päivänä toukokuuta 1987  tehdyn yleissopimuksen muuttamisesta(ETA:n kannalta merkityksellinen teksti)SEKAKOMITEA, jokaottaa huomioon yhteisestä passitusmenettelystä 20 päivänä toukokuuta 1987 tehdyn yleissopimuksen ja erityisesti sen 15 artiklan 3 kohdan a alakohdan,sekä katsoo seuraavaa:(1) Tietokoneavusteisen passitusjärjestelmän oikeuskehystä on edelleen kehitettävä ja täydennettävä sekä tarvittaessa se on saatettava ajan tasalle täysin tietokoneavusteisen menettelyn yhdenmukaisen ja luotettavan toiminnan varmistamiseksi.(2) Tietojen vaihto lähtö- ja rajatoimipaikkojen toimivaltaisten viranomaisten välillä tietotekniikan ja tietoverkkojen välityksellä mahdollistaa passitustapahtumien aikaisempaa tehokkaamman valvonnan, ja samanaikaisesti se vapauttaa kuljettajat velvollisuudesta esittää rajanylitysilmoitus jokaisessa rajatoimipaikassa.(3) Yleisvakuuden ja vakuuden antamista koskevan vapautuksen käytön valvomiseksi on tarpeen vahvistaa kuhunkin passitustapahtumaan liittyvien tullien ja muiden maksujen oletettu määrä tapauksissa, joissa kyseisen määrän laskemiseen tarvittavat tiedot eivät ole käytettävissä. Toimivaltaiset viranomaiset voivat kuitenkin määritellä toisen suuruisen määrän, muun tiedossaan olevan informaation perusteella.(4) Tietokoneavusteisen passitusjärjestelmän avulla valvottujen vakuuksien osalta voidaan luopua vakuusasiakirjojen paperiversioiden esittämisestä lähtötoimipaikassa.(5) Tositteilla annettavan yksittäisen vakuuden tietokoneavusteisen valvonnan osalta on aiheellista ottaa käyttöön takaajan velvollisuus antaa vakuustoimipaikalle tarvittavat tiedot annetuista tositteista.(6) Jotta toimivaltaiset viranomaiset ja taloudelliset toimijat hyötyisivät tietokoneavusteisesta passitusjärjestelmästä parhaalla mahdollisella tavalla, on aiheellista velvoittaa myös valtuutettu vastaanottaja vaihtamaan tietoja määrätoimipaikan kanssa tietojenkäsittelytekniikkaa käyttäen.(7) Tietokoneistettu toimintaympäristö lyhentää huomattavasti tiedustelumenettelyn aloittamiseen nykyisin liittyviä viiveitä.(8) Passitusta koskevien sähköisten tietojen käyttöä helpotetaan painamalla kuljetuksen viitenumero (MRN) passituksen saateasiakirjaan vakioituna viivakoodina, jolloin menettely nopeutuu ja tehostuu,ON PÄÄTTÄNYT SEURAAVAA:1 artiklaMuutetaan liite I tämän päätöksen liitteen A mukaisesti.2 artiklaMuutetaan liite III tämän päätöksen liitteen B mukaisesti.3 artikla1. Tämä päätös tulee voimaan päivänä, jona se tehdään.2. Sitä sovelletaan 1 päivästä heinäkuuta 2001.3. Kunkin luvan, jolla myönnetään valtuutetun vastaanottajan asema, on oltava liitteessä I olevan 74 a artiklan mukainen toimivaltaisten viranomaisten vahvistamaan päivään mennessä ja viimeistään 31 päivänä maaliskuuta 2004.Viimeistään tammikuun 1 päivään 2004 mennessä Sekakomitea arvioi artiklan 74a soveltamista suhteessa liitteen I, II osan VII luvun määräyksiin. Tämä arviointi perustuu komission maiden myötävaikutuksella kirjoittamaan raporttiin. Sekakomitea voi tältä pohjalta päättää voidaanko ensimmäisessä kohdassa mainitusta päivämäärästä poiketa ja millä ehdoin se voi tapahtua.Tehty BrysselissäSekakomitean puolestaPuheenjohtajaLIITE AMuutetaan liite I seuraavasti:1. Lisätään 13 artiklan 1 kohtaan kolmas alakohta seuraavasti:''Jos kuitenkin vakuutta koskevien tietojen vaihto vakuustoimipaikan ja lähtötoimipaikan välillä tapahtuu tietotekniikan ja tietoverkkojen välityksellä, vakuusasiakirjan alkuperäiskappaleen säilyttää vakuustoimipaikka eikä lähtötoimipaikassa esitetä paperiversiota.''2. Lisätään 14 artiklaan 3 a kohta seuraavasti:''3 a. Jos vakuustoimipaikka vaihtaa vakuutta koskevia tietoja lähtötoimipaikkojen kanssa tietotekniikan ja tietoverkkojen välityksellä, takaajan on annettava tälle toimipaikalle kaikki tarvittavat tiedot, jotka koskevat sen antamia yksittäistä vakuutta koskevia tositteita, toimivaltaisten viranomaisten päättämien yksityiskohtaisten sääntöjen mukaisesti.''3. Korvataan 32 artiklan 2 kohta seuraavasti:''2. Kuljettajan on esitettävä jokaisessa rajatoimipaikassa liitteessä III olevan mallin mukaiselle lomakkeelle laadittu rajanylitysilmoitus; rajatoimipaikka säilyttää ilmoituksen. Jos kuitenkin passitustietojen vaihto lähtötoimipaikan ja rajatoimipaikan välillä tapahtuu tietotekniikan ja tietoverkkojen välityksellä, rajanylitysilmoitusta ei esitetä.''4. Lisätään 39 artiklaan 1 a kohta seuraavasti:''1 a. Sovellettaessa II osan VII luvun määräyksiä ja jos lähtömaan toimivaltaiset viranomaiset eivät ole vastaanottaneet saapumisilmoitussanomaa sen määräajan kuluessa, jossa tavarat on esitettävä määrätullitoimipaikassa, kyseisten viranomaisten on ilmoitettava asiasta passituksesta vastaavalle ja pyydettävä tätä toimittamaan todisteet menettelyn päättymisestä.''5. Lisätään 40 artiklan 1 kohtaan alakohta seuraavasti:''Sovellettaessa II osan VII luvun määräyksiä toimivaltaisten viranomaisten on myös aloitettava viipymättä tiedustelumenettely joka kerta, kun ne eivät ole vastaanottaneet saapumisilmoitussanomaa sen määräajan kuluessa, jossa tavarat on esitettävä määrätullitoimipaikassa, tai tarkastustulossanomaa kuuden päivän kuluessa saapumisilmoitussanoman vastaanottamisesta.''6. Lisätään 44 a artikla seuraavasti:''Vakuus44 a artiklaJos vakuustoimipaikka ja lähtötoimipaikka sijaitsevat eri maissa, vakuutta koskevien tietojen vaihdossa käytettävät viestit ovat sopimuspuolten yhdessä sopiman rakenteen ja ominaisuuksien mukaiset.''7. Korvataan 45 artikla seuraavasti:"Saapumista ennakoiva sanoma ja rajanylitystä ennakoiva sanoma45 artiklaLähtötoimipaikka ilmoittaa ilmoitetulle määrätoimipaikalle yhteisestä passituksesta tavaroiden luovutuksen yhteydessä saapumista ennakoivalla sanomalla ja kullekin ilmoitetulle rajatoimipaikalle rajanylitystä ennakoivalla sanomalla. Nämä sanomat laaditaan käyttäen passitusilmoituksessa olevia tietoja, joita on tarvittaessa oikaistu, ja niitä on täydennettävä asianmukaisesti. Nämä sanomat ovat sopimuspuolten yhdessä sopiman rakenteen ja ominaisuuksien mukaiset.''8. Lisätään 45 a artikla seuraavasti:''Rajanylitystä koskeva ilmoitus45 a artiklaRajatoimipaikka kirjaa rajanylityksen lähtötoimipaikasta vastaanotetun rajanylitystä ennakoivan sanoman perusteella. Tavaroiden mahdollinen tarkastaminen suoritetaan rajanylitystä ennakoivan sanoman perusteella. Rajanylityksestä ilmoitetaan lähtötoimipaikalle rajanylitystä koskevalla sanomalla. Tämä sanoma on sopimuspuolten yhdessä sopiman rakenteen ja ominaisuuksien mukainen.''9. Lisätään 56 artiklan 1 kohtaan alakohta seuraavasti:''Sovellettaessa ensimmäistä alakohtaa lasketaan kunkin passituksen osalta mahdollisesti syntyvän velan määrä. Jos tarvittavia tietoja ei ole käytettävissä, määrän katsotaan olevan 7 000 euroa, jollei toimivaltaisten viranomaisten käytettävissä olevien tietojen perusteella päädytä muuhun määrään.''10. Lisätään 60 artiklan 2 kohtaan toinen alakohta seuraavasti:''Kuitenkin jos vakuutta koskevien tietojen vaihto vakuustoimipaikan ja lähtötoimipaikan välillä tapahtuu tietotekniikan ja tietoverkkojen välityksellä, lähtötoimipaikassa ei esitetä todistusta.''11. Korvataan 74 artiklan 1 kohdan b alakohta seuraavasti:''b) lähetettävä viipymättä määrätoimipaikkaan tavaroiden mukana toimitetut passitusilmoituksen 4 ja 5 kappale, joista käy ilmi, lukuun ottamatta tapauksia joissa tiedot toimitetaan tietojenkäsittelytekniikkaa käyttäen, tavaran saapumispäivä ja niihin mahdollisesti kiinnitettyjen sinettien kunto."12. Lisätään 74 a artikla seuraavasti:''Valtuutetut vastaanottajat II osan VII lukua sovellettaessa74 a artikla1. Jos määrätoimipaikka soveltaa II osan VII luvun määräyksiä, henkilölle voidaan myöntää valtuutetun vastaanottajan asema, jos tämä täyttää 49 artiklassa määrätyt edellytykset sekä yhteyksissään toimivaltaisiin viranomaisiin käyttää tietojenkäsittelytekniikkaa.2. Valtuutetun vastaanottajan on ilmoitettava määrätoimipaikalle tavaroiden saapumisesta ennen niiden purkamista.3. Luvassa on ilmoitettava erityisesti se, miten ja mihin mennessä valtuutettu vastaanottaja saa määrätoimipaikalta saapumista ennakoivaa sanomaa koskevat tiedot 47 artiklan määräysten soveltamiseksi soveltuvin osin.''13. Korvataan lisäyksessä IV olevan 3 kohdan toinen luetelmakohta seuraavasti:''- kyseistä yksittäistä vakuutta voidaan käyttää ainoastaan vakuusasiakirjassa yksilöidyssä lähtötoimipaikassa, paitsi jos vakuutta koskevien tietojen vaihto vakuustoimipaikan ja lähtötoimipaikan välillä tapahtuu tietotekniikan ja tietoverkkojen välityksellä,''LIITE BMuutetaan liite III seuraavasti:1. Lisätään lisäyksen A9 52 kohtaan koodin 2 osalta ''Muut tarvittavat tiedot'' -kohtaan maininnat seuraavasti:''- viittaus vakuussitoumukseen- vakuustoimipaikka.''2. Lisätään lisäyksen D1 II osan B kohdassa olevan tietoryhmän ''VAKUUDEN VIITE'' määritteen ''GRN'' ohjeiden jälkeen teksti seuraavasti:''GRN-numeron antaa vakuustoimipaikka kunkin yksittäisen vakuuden tunnistamista varten, ja se muodostetaan seuraavasti:&gt;TAULUKON PAIKKA&gt;Kentät 1 ja 2 täytetään edellä esitetyn mukaisesti.Kenttään 3 on merkittävä vuosi- ja maakohtainen yksilöity tunniste vakuustoimipaikan antamalle vakuuden hyväksymiselle. Ne kansalliset hallinnot, jotka haluavat vakuustoimipaikan viitenumeron sisältyvän GRN-numeroon, voivat käyttää korkeintaan kuutta ensimmäistä merkkiä vakuustoimipaikan kansallisen numeron sisällyttämiseksi siihen.Kenttään 4 on merkittävä arvo, joka on GRN-numeron kenttien 1-3 tarkistusluku. Tämän kentän avulla voidaan todeta GRN-numeron neljässä ensimmäisessä kentässä esiintyvät virheet.Kenttää 5 käytetään ainoastaan, kun GRN-numero koskee uuteen tietokoneavusteiseen passitusmenettelyyn kirjattua tositteilla annettavaa yksittäistä vakuutta. Tällöin tähän kenttään on merkittävä tositteen tunniste.''.3. Korvataan lisäyksen D1 II osan B kohdassa olevan tietoryhmän ''VAKUUDEN VIITE'' ohjeet seuraavasti:''Numero: 99Tietoryhmää käytetään, jos määrite ''Vakuuden laji'' sisältää koodin ''0'', ''1'', ''2'', ''4'' tai ''9''.''.4. Korvataan lisäyksen D1 II osan B kohdassa olevan tietoryhmän ''GRN'' ohjeet seuraavasti:''Tyyppi/Pituus: an24Määritettä käytetään GRN-numeron ilmaisemiseksi, jos määrite ''Vakuuden laji'' sisältää koodin ''0'', ''1'', ''2'', ''4'' tai ''9''. Tällöin määritettä ''Muu vakuusviite'' ei voida käyttää.''.5. Korvataan lisäyksen D1 II osan B kohdassa olevan määritteen ''Muu vakuusviite'' ohjeet seuraavasti:''Tyyppi/Pituus: an ..35Määritettä käytetään, jos määrite ''Vakuuden laji'' sisältää muun koodin kuin koodin ''0'', ''1'', ''2'', ''4'' tai ''9''. Tällöin määritettä ''GRN'' ei voida käyttää.''.6. Korvataan lisäyksen D1 II osan B kohdassa olevan tietoryhmän ''VAKUUDEN VIITE'' määritteen ''Koodi'' ohjeet seuraavasti:''Tyyppi/Pituus: an4Määritettä käytetään, jos määrite ''GRN'' on käytössä; muussa tapauksessa määritteen käyttö on maille valinnaista. Määritteen antaa vakuuden lajista riippuen vakuustoimipaikka, takaaja tai passituksesta vastaava, ja sitä käytetään tietyn vakuuden varmentamiseksi.''.7. Lisätään lisäyksen D4 A kohdan 1 alakohtaan virke seuraavasti:''MRN-numero tulostetaan myös viivakoodina vakiokoodia ''128'' ja ''B''-merkistöä käyttäen.''.